**Polasaí samplach i dtaobh úsáid na Meán Sóisialta**

Tá an polasaí seo forbartha ag **[ainm an naíonra/na scoile]** chun treoir a thabhairt do bhaill foirne maidir le dea-chleachtais i dtaobh suíomhanna meán sóisialta a úsáid thar cheann an naíonra/na scoile. Aithníonn an naíonra/scoil an tábhacht agus na buntáistí móra a bhaineann leis an idirlíon agus na meáin shóisialta faoi seach chun eolas, scéalta agus uasdátaithe a roinnt agus chun poiblíocht agus margaíocht a dhéanamh ar ár gcuid oibre.

Forbraíodh an polasaí seo ar mhaithe le soiléireacht agus comhsheasmhacht don fhoireann agus chun oiliúint ar dhea-chleachtas a chur ar fáil. Chun críche an pholasaí seo, saineofar na meáin shóisialta mar uirlisí idirghníomhacha cumarsáide atá ar fáil ar líne a chuireann ar chumas an úsáideora ábhar a chruthú agus a roinnt nó bheith rannpháirteach i líonrú sóisialta. San áireamh anseo tá Facebook, Twitter, Youtube, srl.

Éilíonn **[ainm an naíonra/na scoile]** go gcloífidh gach ball foirne a úsáideann na meáin shóisialta thar ceann an naíonra/na scoile leis na treoirlínte atá leagtha síos anseo agus i bpolasaithe ábhartha eile de chuid an naíonra/na scoile.

**Polasaí Twitter**

Is suíomh meán sóisialta agus micreabhlagála é Twitter a ligeann d’úsáideoirí téacs gearr suas go 160 carachtar ar a dtugtar tvuíteanna a roinnt agus a léamh.

Má leantar **[ainm an naíonra/na scoile]** ar Twitter gheofar tvuíteanna maidir le cuid de na hábhair thíos:

* Eolas maidir le himeachtaí agus tionscadail an naíonra/na scoile
* Eolas nuair a chuirtear ábhar úr ar fáil ar ár suíomh idirlín
* Folúntais sa naíonra/scoil
* Preasráitis ón naíonra/scoil

Déanfar iarracht gach tvuít ón naíonra/scoil a chur ar fáil go dátheangach chomh fada agus is féidir linn.

Déanfar ath-tvuíteáil ar ábhar cuí ó naíonraí/scoileanna agus eagraíochtaí eile má chinntear go mbeadh suim ag ár leantóirí féin ann. Níl formhuiniú i gceist le haon ath-tvuíteanna a dhéantar, áfach.

Déanfar gach iarracht leathanach Twitter **[ainm an naíonra/na scoile]** a uasdátú ar bhonn rialta. Forchoimeádann **[ainm an naíonra/na scoile]** an ceart ábhar a scagadh, a bhreithniú, eagarthóireacht a dhéanamh air agus é a bhaint gan fógra de réir mar is cuí. Áirítear i measc an ábhair seo:

* Ábhar a sháraíonn cearta cosanta leanaí, cosanta sonraí, príobháideachas nó rúndacht duine eile
* Ábhar a sháraíonn rialacha cóipchirt, paitinn, trádmharc nó maoin intleachtúil duine eile
* Ionsaí pearsanta dírithe ar dhaltaí, ar fhoireann nó ar bhaill Bhord Stiúrtha **[ainm an naíonra/na scoile]**, baill den phobal, gníomhairí/conraitheoirí eile atá ag feidhmiú thar ceann an naíonra/scoile
* Ráitis mhaslacha, fhoréigneacha, chlúmhillteacha, bhagracha, idirdhealaitheacha
* Teachtaireachtaí turscair
* Tráchtaireacht ina bhfuil teanga gháirsiúil mhíchuí nó tharcaisniúil inti: Tá téacs, íomhánna, físeáin, naisc, srl. san áireamh anseo.

**Cé na grúpaí a leanann [ainm an naíonra/na scoile]**

Leanann muid eagraíochtaí Gaeilge, scoileanna, naíonraí, institiúidí tríú leibhéil, comhlachtaí oideachais, srl.

**Comhfhreagras**

Is mar uirlis roinnte eolais a úsáideann muid Twitter go príomha. Cuireann **[ainm an naíonra/na scoile]** an-fháilte roimh aiseolais ónár gcuid leantóirí. Níl sé ar chumas an naíonra/na scoile freagra a thabhairt ar gach comhfhreagras aonair a fhaigheann muid trí Twitter, áfach. Is é an bealach is éifeachtaí chun fiosrúchán a chur chugainn ná r-phost a chur chuig **[ainm an naíonra/na scoile].** Tá sonraí teagmhála an naíonra/na scoile le fáil ag an nasc seo **[nasc le cur isteach de réir mar is cuí].**